

##### ЧӐВАШ РЕСПУБЛИКИН

## САККУНӖ

## ЧӐВАШ РЕСПУБЛИКИН

## "ЧӐВАШ РЕСПУБЛИКИНЧЕ ВЫРӐНТИ ХӐЙ ТЫТӐМЛӐХ ОРГАНӖСЕНЕ ПАТШАЛӐХӐН УЙРӐМ ПОЛНОМОЧИЙӖСЕНЕ ПАРАССИ ҪИНЧЕН"

## САККУННЕ УЛШӐНУСЕМ КӖРТЕССИ ҪИНЧЕН

*Чӑваш Республикин Патшалӑх Канашӗ*

*2020 ҫулхи ака уйӑхӗн 29-мӗшӗнче*

*йышӑннӑ*

**1 статья**

Чӑваш Республикин "Чӑваш Республикинче вырӑнти хӑй тытӑмлӑх органӗсене патшалӑхӑн уйрӑм полномочийӗсене парасси ҫинчен" 2006 ҫулхи чӳк уйӑхӗн 30-мӗшӗнчи 55 №-лӗ саккунне (Чӑваш Республикин Пат­шалӑх Канашӗн ведомоҫӗсем, 2006, 72 №; 2007, 73, 74 №-сем; 2008, 76 №; 2009, 80, 82 №-сем; 2010, 84, 85 №-сем; 2011, 90, 91 №-сем; 2012, 92   
(I том), 94 №-сем; "Республика" хаҫат, 2012, юпа уйӑхӗн 5-мӗшӗ, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 5, 6, 12 №-сем; 2014, 5, 6, 11 №-сем; 2015, 12 №; 2016, 10, 12 №-сем; 2017, 3, 7 №-сем; "Республика" хаҫат, 2017, чӳк уйӑхӗн 8-мӗшӗ, раштав уйӑхӗн 13-мӗшӗ; 2018, ҫу уйӑхӗн 8-мӗшӗ, ҫӗртме уйӑхӗн 27-мӗшӗ, авӑн уйӑхӗн 19-мӗшӗ; 2019, пуш уйӑхӗн 6-мӗшӗ, пуш уйӑхӗн 13-мӗшӗ, ҫу уйӑхӗн 15-мӗшӗ, утӑ уйӑхӗн 17-мӗшӗ, раштав уйӑхӗн 26-мӗшӗ; 2020, ака уйӑхӗн 29-мӗшӗ) ҫакӑн пек улшӑнусем кӗртес:

1) 1 статьян 3-мӗш пайӗн пӗрремӗш абзацне ҫакӑн пек ҫырса хурас:

"3. Поселенисен вырӑнти хӑй тытӑмлӑх органӗсене ял территорийӗ­сенче ӗҫлесе пурӑнакан е тата ял территорийӗсене яланлӑха куҫса кайма тата унта ӗҫлеме кӑмӑл тунӑ, ял территорийӗсене комплекслӑн аталантарнӑ шайра пурӑнмалли ҫурт-йӗр тӑвас (туянас), ҫав шутра строительство ӗҫне пая кӗрсе хутшӑнас тӗллевпе социаллӑ тӳлевсем илме пултаракан граждансене шута илмелли Чӑваш Республикин патшалӑх полномочийӗсене 2025 ҫулччен параҫҫӗ.";

2) 10 статьян 3-мӗш пайне ҫакӑн пек ҫырса хурас:

"3. Ял территорийӗсенче ӗҫлесе пурӑнакан е тата ял территорийӗсене яланлӑха куҫса кайма тата унта ӗҫлеме кӑмӑл тунӑ граждансене федераци бюджечӗн укҫи-тенки шучӗпе пурӑнмалли ҫурт-йӗр тума (туянма), ҫав шутра строительство ӗҫне пая кӗрсе хутшӑнма социаллӑ тӳлевсем памалли укҫа-тенкӗне вырӑнти бюджетсен тупӑшне Раҫҫей Федерацийӗн саккунӗсемпе палӑртнӑ йӗркепе параҫҫӗ.";

3) [17](consultantplus://offline/ref=C25A1E9EF12965BF227D692FFBC921BEA117A3405F1D0FF0FDD5550EB36D1992010A9E4F36B8CFCBAFD17389F4F7A20BE1E9E1CBB86E3A5D08EE69gDMDO) статьян 1-мӗш пайӗн 5-мӗш пункчӗн иккӗмӗш абзацне ҫакӑн пек ҫырса хурас:

"ял территорийӗсенче ӗҫлесе пурӑнакан е тата ял территорийӗсене яланлӑха куҫса кайма тата унта ӗҫлеме кӑмӑл тунӑ, ял территорийӗсене комплекслӑн аталантарнӑ шайра пурӑнмалли ҫурт-йӗр тӑвас (туянас), ҫав шутра строительство ӗҫне пая кӗрсе хутшӑнас тӗллевпе социаллӑ тӳлевсем илме пултаракан граждансене 2025 ҫулччен шута илсе пынине;".

**2 статья**

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

|  |  |
| --- | --- |
| Чӑваш Республикин  Пуҫлӑхӗн тивӗҫӗсене  вӑхӑтлӑха пурнӑҫлакан | О. Николаев |

Шупашкар хули